मोबाइल चार्जर लगाते समय करंट लगने से युवक की मौत
बसईनवाब | ग्रामपंचायत चितौरा के पैकरी में शुक्रवार देर शाम कमरे में मोबाइल चार्जर बोर्ड में लगाते समय युवक की करंट से मौत हो गई।
युवक का हाथ चार्जर लगाते समय बिजली तार से छू गया जिससे युवक अनिल शर्मा पुत्र नादरिया शर्मा निवासी पैकरी थाना कौलारी का एक हाथ बिजली कंरट के तार से चिपका रह गया और कुछ ही मिनट में युवक अचेत होकर गिर पड़ा। झुलसे युवक अनिल को परिजन तत्काल ही सामान्य चिकित्सालय धौलपुर लेकर गए जहां करंट से झुलसे युवक ने इलाज से पूर्व ही दम तोड़ दिया। मृतक अनिल के चाचा महावीर शर्मा ने कौलारी थाना पर तहरीर दी है कि घर में हाईवोल्टेज करंट शेष| पेज 17
मोबाइलचार्जर लगाते समय...
दौड़जाने से अनिल की मौत हो गई जिस पर थाना कौलारी प्रभारी देवेन्द्र शर्मा ने शव का पोस्टमार्टम सीएचसी बसई नवाब मे कराकर शव परिजनों को सुपुर्द कर दिया। परिवार के पप्पू शर्मा ने बताया कि हाईवोल्टेज करंट से गांव के ही नीतेश 4 वर्ष, कल्लो 20 वर्ष तथा जागेन्द्र की लड़की भी झुलस गई। वहीं हाइवोल्टेज करंट से जोगेन्दर, महावीर, मुकेश आदि के मीटर भी जल गए। बताया जाता है कि मृतक की मां बेवा कृष्णा देवी के दो पुत्र और दो पुत्री परिवार में है। जहां मृतक अनिल शर्मा के बड़े भाई की मौत करीब आठ वर्ष पूर्व हो चुकी है। अब अनिल की मौत के बाद दो पुत्री और मां कृष्णादेवी का कोई सहारा नहीं बचा है।
hin_Deva hin_Deva hin_Deva hin_Deva hin_Deva